text: Pakistan acusa les viudes de Bin Laden de residir irregularment al país
  Les tres dones hauran de comparèixer davant l'audiència per haver viscut durant 5 anys al país
  Ara Barcelona Actualitzada el 08/03/2012 19:09
  Pakistan ha acusat a tres viudes d'Ossama bin Laden–mort el maig passat– per haver entrat sense papers al país. El ministre de l'Interior, Rehman Malik, ha explicat que es tracte de dues saudites i una iemenita, però no ha dit quan serà l'audiència.
  Les tres dones i els seus fills havien estat vivint durant gairebé 5 anys al complex on es refugiava Bin Laden atacat per l'exèrcit nord-americà. El líder d'Al-Quaida va resultar mort mentre que la seva família va ser detinguda.
  Malik ha explicat que els menors seran alliberats i podran tornar als seus països d'origen si les mares–que si que seran processades– hi estan d'acord. Les tres dones s'enfronten a una pena de cinc anys de presó.